text: Turkiyaan loltoota isii gara Liibiyaa erguuf kan karoorfatte tahuu beeksiste
text: #000003
text: Turkiyaa fi Mootummaan Liibiyaa muummicha ministeeraa Fayiz Al-Sarraajiin hogganamu,kanaan dura dhimmoota tikaa fi humna ittisaa irratti waliin hojjachuuf kan walii mallatteessan yoo tahu, Paarlaamaan Turkiyaa wixinee deeggarsaa kana ji’a dabre kan raggaasise tahuun ni beekama.
text: #000005
text: Walii galtee kana hordofuunTurkiyaan lola mootummaa Liibiyaa fi hidhattoota Jeneraal Khaliifaa Haftaar jiddutti geggeeffamaa jiru dhaabsisuuf, biyyoota naannichaa waliin kan hojjattu akka ta’eefi, gaaffiin deeggarsa waraanaa mootummaa Liibiyaa irraa yoo dhihaateef ammoo deeggarsa barbaachisu kan kennitu tahuu ibsaa turte.
text: #000006
text: Haaluma kanaan Turkiyaan humnoota Liibiyaa keessatti wal lolaa jiran jiddutti marii jalqabsiisuuf, biyyoota naannichaa irraa deeggarsa kan barbaadaa jirtu yoo tahu, Prezdaant Erdogaan Arba’aa kaleessaa gara Tuniiziyaa imaluun Prezdaantii biyyattii haaraya filatame Qayiis Sa’id waliin Tuniiz keessatti mari’atanii jiran.
text: #000007
text: Gamtaan waraana NATO bara 2011 Prezdaantii Liibiyaa duraanii Mu’ammar Qaddaafii humnaan aangoo irraa eega fonqolchee booda, Liibiyaan yeroo ammaa mootummaa beekkamtii UN qabu kan magaalaa Triipoolii maandheffatee fi garee miseensota Paarlaamaa magaalaa Tobruk jedhamtu keessa mandheffateen bulaa jirti. Humnoota lamaan gurguddoo Liibiyaa bulchaa jiraniin alattis gareewwan hidhattootaa heddu naannawa adda addaa kan too’atan yoo tahu, qabeenya boba’aa fi buufataalee doonii too’achuudhaaf wal dorggommii godhaniin biyyattiin dirree jeequmsaa taatee jirti.
text: #000008
text: Keessumattuu hidhattoonni “Waraana Biyyoolessa Liibiya”jechuun of moggaasan kan Jeneraal Khaliifaa Haftaariin hogganaman, April dabre irraa eegalee magaalaa Tripoolii too’achuuf duula jalqabaniin, hidhattoota mootummaa biyyattii beekkamtii UN qabu deeggaran waliin lola hamaa keessa galanii jiru.
  Biyyoonni gara garaa ammoo faallaa walii dhaabbachuun deeggarsi hidhattootaaf kennaa jiran haala Liibiyaa wal xaxaa kan godhe tahuu odeeyfannoon ni addeessa. Sa’uudii, Emreets, Masri, Raashiyaa fi Faransaay Jeneraal Haftaar kan deeggaraa jiran yoo tahu, Qaxar fi Turkiyaan ammoo mootummaa beekamtii UN qabu deeggaraa jiraatuu gabaasaaleen gara garaa ni mul’isu.
text: #000009
text: Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa’ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa.
text: #000017